“อุตตม” เดินหน้าหาแนวร่วมพปชร. “สนธิรัตน์” ส่งซิกเตรียมพึ่ง 250 ส.ว. ดัน “ตู่” คงอำนาจ!
"อุตตม" เดินหน้าหาแนวร่วมพปชร. "สนธิรัตน์" ส่งซิกเตรียมพึ่ง 250 ส.ว. ดัน "ตู่" คงอำนาจ!
25 มี.ค. 2562

นายอุตตม สาวนายน หัวหน้าพรรคพลังประชารัฐ เปิดเผยว่า พรรคพลังประชารัฐจะเดินหน้าพูดคุยกับทุกพรรคการเมืองที่มีเจตนารมณ์ร่วมกันและมีแนวนโยบายเดียวกันเพื่อเข้ามาร่วมกับจัดตั้งรัฐบาล โดยย้ำหลักการว่าพรรคใดที่สามารถรวบรวมเสียงข้างมากได้ก็สามารถจัดตั้งรัฐบาลได้ ซึ่งพรรคได้เสียงสนับสนุนจากประชาชนมากถึง 7.9 ล้านเสียง จากนี้ก็จะเข้าสู่กระบวนการพูดคุย
อย่างไรก็ตาม นายอุตตม ปฏิเสธที่จะตอบคำถามว่าพรรคที่จะไปเชิญเข้าร่วมรัฐบาลว่าจะเป็นพรรคภูมิใจไทยและพรรคประชาธิปัตย์หรือไม่ โดยกล่าวว่า ขณะนี้อยู่ระหว่างดำเนินการจึงไม่ขอพาดพิงพรรคใด ขอเวลาทำงานก่อน แต่เราจะไม่รอช้า เมื่อมีแนวทางที่เหมาะสมอย่างไรก็จะประกาศให้ประชาชนรับทราบ
ด้านนายสนธิรัตน์ สนธิจิรวงศ์ เลขาธิการพรรคพลังประชารัฐ ตอบคำถามผู้สื่อข่าวว่าจะพึ่งเสียง ส.ว. 250 เสียงที่จะช่วยยกมือสนับสนุนพล.อ.ประยุทธ์ จันทร์โอชา ให้เป็นนายกรัฐมนตรีหรือไม่ว่า พรรคจะดำเนินการตามรัฐธรรมนูญ และพรรคเคารพสถาบัน ส.ว. ซึ่งการออกเสียงของ ส.ว.ถือเป็นเอกสิทธิ์